A BIZOTTSÁG HATÁROZATA
(2006. augusztus 3.)
a 2003/85/EK irányelv XI. mellékletének a ragadós száj- és körömfájás élővírusának vakcina-előállítás céljából végzett kezelésére feljogosított laboratóriumok jegyzékének tekintetében történő módosításáról
(az értesítés a C(2006) 3447. számú dokumentummal történt)
(EGT vonatkozású szöveg)
(2006/552/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv, a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelvre (1) és különösen annak 67. cikke (2) bekezdésére,
mivel:
(1)
A 2003/85/EK irányelv a ragadós száj- és körömfájás esetén alkalmazandó minimális védelmi intézkedéseket és az illetékes hatóságok és a gazdálkodó közösségek tudatosságának és felkészültségének növelését célzó megelőző intézkedéseket ír elő a betegség tekintetében.
(2)
A 2003/85/EK irányelvben előírt megelőző intézkedések tartalmazzák azt a rendelkezést, hogy a tagállamoknak gondoskodniuk kell arról, hogy az élő ragadós száj- és körömfájásvírus-vakcina gyártására használt inaktivált antigének vagy vakcinák előállítása és a kapcsolódó kutatás céljából történő kezelését csak a XI. melléklet B. részében felsorolt, jóváhagyott létesítmények és laboratóriumok végezhessék.
(3)
Németország illetékes hatóságai hivatalosan tájékoztatták a Bizottságot az ebben a tagállamban a ragadós száj- és körömfájás elleni vakcinák gyártóival kapcsolatos egyes változásokról. Németország megújította a területén lévő laboratóriumra vonatkozó szükséges biztonsági garanciákat.
(4)
Biztonsági okokból fontos a 2003/85/EK irányelvben közölt, a ragadós száj- és körömfájás élővírusának vakcina-előállítás céljából végzett kezelésére feljogosított laboratóriumok jegyzékének frissítése.
(5)
Ennek megfelelően szükséges a 2003/85/EK irányelv XI. mellékletének B. részében közölt, a ragadós száj- és körömfájás élővírusának vakcina-előállítás céljából végzett kezelésére feljogosított laboratóriumok jegyzékét az e határozat mellékletében közölt jegyzékkel helyettesíteni.
(6)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2003/85/EK irányelv XI. mellékletének B. része helyébe az e határozat mellékletében foglalt szöveg lép.
2. cikk
Ezt a határozatot 2006. július 3-tól kell alkalmazni.
3. cikk
E határozat címzettjei a tagállamok.
Kelt Brüsszelben, 2006. augusztus 3-án.